Tignatin n leḥris i tedder temnaḍt n Leqbayel deg tefsut n 1980 d tasawent, teslul-d lebɣi meqqren deg yimyura d yimeɣnasen i wakken ad d-ǧǧen later-nsen. Dɣa deg useggas n 1981, i d-yessuffeɣ Racid Ɛellic ungal Asfel, syin yeḍfer-it-id wungal n Saɛid Saɛdi, Askuti deg useggas n 1983. Deg 1986, yerna-d Racid Ɛellic ungal wis sin Faffa. Akken daɣen i dufraren yismawen nniḍen di lɣerba, am Muḥend U Yeḥya ( Muḥya) deg umezgun, imi deg useggas n 1983 yeslul-d di tmurt n Fransa, tarbaɛt n umezgun i wumi isemma Asalu.